Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5160

5. Jogosított műszaki személyzet 5.1 A járató állama használjon módszertant az ellenőri állományára vonatkozó követelmények meghatározására, az adott állam polgári légiközlekedésének összetettségéhez és méretéhez igazodva. 5.2 Ajánlás – az 5.1 bekezdés módszertanát dokumentálják. 5.3 A járató állama határozzon meg jogosítási követelményeket annak biztosítása érdekében, hogy az ellenőrző személyzetük rendelkezzen a tanúsításhoz és ellenőrzéshez szükséges tevékenységükkel összhangban álló üzemeltetési és műszaki végrehajtási tapasztalattal és képzettséggel. Megjegyzés: az ellenőrök gyakorlati jártasságára és képzésére vonatkozó útmutatót az Üzemeltetés Felügyeleti, Jogosítási és Folyamatos Ellenőrzési Eljárások Kézikönyvben (Doc 8335) című anyag, Fejezet 9, 9.4 része tartalmazza. 5.4 A járató állama követelje meg, hogy a tanúsítási és a folyamatos felügyeleti feladataik hatékony ellátásához, a hatósági ellenőrök részesüljenek alap- és ismétlő képzésben a vonatkozó műszaki témakörökből (beleértve a légijármű specifikus témaköröket) és gyakorlati ismeretekből. 5.5 Ajánlás – a járató állama hozzon megfelelő intézkedéseket az alkalmazási feltételek és a javadalmazás terén, hogy biztosítani lehessen felkészült ellenőrök jelentkezését és megtartását.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes